Suvestinė redakcija nuo 2022-04-07

Įsakymas paskelbtas: TAR 2021-07-16, i. k. 2021-16054

AKMENĖS RAJONO SAVIVALDYBĖS

ADMINISTRACIJOS DIREKTORIUS

ĮSAKYMAS

DĖL DARBO ORGANIZAVIMO AKMENĖS RAJONO SAVIVALDYBĖs administracijoje

2021 m. liepos 16 d. Nr. A-362

Naujoji Akmenė

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, įgyvendindamas Lietuvos Respublikos sveikatos apsaugos ministro valstybės lygio ekstremaliosios situacijos valstybės operacijų vadovo 2021 m. birželio 30 d. sprendimą Nr. V-1546 „Dėl valstybės ir savivaldybių institucijų ir įstaigų, kitų įstaigų viešųjų ir administracinių paslaugų teikimo sąlygų“ (toliau – Sprendimas):

1. N u s t a t a u, kad iki valstybės lygio ekstremaliosios situacijos visoje šalyje dėl COVID-19 ligos (koronaviruso infekcijos) plitimo grėsmės, paskelbtos Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“ (2021 m. birželio 28 d. nutarimo Nr. 506 redakcija), pabaigos Akmenės rajono savivaldybės administracijoje darbas organizuojamas ir interesantai aptarnaujami Akmenės rajono savivaldybės administracijos patalpose, užtikrinant Lietuvos Respublikos sveikatos apsaugos ministro valstybės lygio ekstremaliosios situacijos valstybės operacijų vadovo sprendimu nustatytas būtinas visuomenės sveikatos saugos, higienos, asmenų aprūpinimo būtinosiomis asmeninėmis apsaugos priemonėmis sąlygas tokia seka:

1.1. apribojamas tarnautojo fizinis kontaktas su interesantu, išlaikant ne mažesnį kaip 2 metrų atstumą vienas nuo kito arba atskiriant darbo vietą nuo interesanto pertvaromis;

1.2. užtikrinama, kad interesantai laikytųsi ne mažesnio kaip 2 metrų atstumo vienas nuo kito;

1.3. rekomenduojama uždarose erdvėse Akmenės rajono savivaldybės administracijos darbuotojams ir tarnautojams (toliau tekste – darbuotojai), aptarnaujantiems interesantus, ir vyresniems nei 6 metų interesantams dėvėti nosį ir burną dengiančias apsaugos priemones (veido kaukes, respiratorius ar kitas priemones) (toliau – kaukės). Neįgalumą turintiems asmenims, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei, rekomenduojama dėvėti veido skydelį;

Papunkčio pakeitimai:

Nr. A-178, 2022-04-05, paskelbta TAR 2022-04-06, i. k. 2022-07141

1.4. neaptarnaujami interesantai, turintys ūmių viršutinių kvėpavimo takų infekcijų požymių (karščiavimas, kosulys, pasunkėjęs kvėpavimas ir pan.);

1.5. išvykose dirbantys tarnautojai, kurių darbas susijęs su išvyka į objektus (pvz., patikrinimas), turi vengti tiesioginio fizinio kontakto su kitais asmenimis, laikytis ne mažesnio kaip 2 metrų atstumo nuo kitų asmenų, uždarose erdvėse jiems rekomenduojama dėvėti kaukes.

Papunkčio pakeitimai:

Nr. A-178, 2022-04-05, paskelbta TAR 2022-04-06, i. k. 2022-07141

2. N u r o d a u visiems darbuotojams:

2.1. nedirbti, jeigu jiems yra privaloma izoliacija, izoliacijos laikotarpiu, išskyrus darbuotojus, dirbančius nuotoliniu būdu, arba gavus Nacionalinio visuomenės sveikatos centro prie Sveikatos apsaugos ministerijos (toliau tekste – NVSC) leidimą;

2.2. nedelsiant atsiskirti nuo kitų darbuotojų ir susisiekti su savo šeimos gydytoju konsultacijai nuotoliniu būdu arba konsultuotis Karštąja koronaviruso linija tel. 1808, jeigu pasireiškia ūmių viršutinių kvėpavimo takų infekcijų ir kitų užkrečiamųjų ligų požymių (pvz., karščiavimas (37,3° C ir daugiau), sloga, kosulys, pasunkėjęs kvėpavimas, vėmimas, viduriavimas ir pan.);

2.3. sužinojus apie nustatytą COVID-19 ligą (koronaviruso infekciją), apie tai informuoti NVSC, bendradarbiauti su NVSC nustatant sąlytį turėjusius asmenis ir jiems taikant izoliaciją;

2.4. ne rečiau kaip 1 kartą per valandą vėdinti savo nuolatinės darbo vietos patalpas, užtikrinti darbo vietos švarą ir tvarką.

3. R e k o m e n d u o j u visiems darbuotojams bendrose įstaigos uždarose patalpose, taip pat gyvai organizuojamų posėdžių, susirinkimų, pasitarimų metu dėvėti kaukes.

4. P a v e d u:

4.1. Akmenės rajono savivaldybės administracijos Bendrajam skyriui:

4.1.1. prie įėjimo į Akmenės rajono savivaldybės administracijos patalpas pateikti informaciją:

4.1.1.1. rekomenduojama vyresniems nei 6 metų lankytojams uždarose erdvėse dėvėti kaukes. Neįgalumą turintiems asmenims, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei, rekomenduojama dėvėti veido skydelį;

4.1.1.2. apie interesantų asmens higienos laikymosi būtinybę (rankų higiena, kosėjimo, čiaudėjimo etiketas ir kt.);

4.1.1.3. kad įstaigoje neaptarnaujami interesantai, turintys ūmių viršutinių kvėpavimo takų infekcijų požymių (pvz., karščiavimas, sloga, kosulys, pasunkėjęs kvėpavimas ir pan.);

Papunkčio pakeitimai:

Nr. A-178, 2022-04-05, paskelbta TAR 2022-04-06, i. k. 2022-07141

4.1.2. sudaryti galimybę tinkamai darbuotojų ir interesantų rankų higienai ir (ar) dezinfekcijai – prie įėjimų į Akmenės rajono savivaldybės administracijos patalpas ir sanitarinius mazgus gerai matomoje vietoje pakabinti darbuotojų ir interesantų rankų dezinfekcijai skirtą priemonę, rankų plovimo ir (ar) dezinfekcijos vaizdines rekomendacijas;

4.2. Bendrojo skyriaus Ūkio poskyriui vykdyti bendrų patalpų vėdinimą ir valymą laikantis Sprendime nurodytų reikalavimų;

4.3. darbuotojams, teikiantiems administracines paslaugas, interesantų aptarnavimo patalpose metu užtikrinti šio įsakymo 1 punkte nurodytų reikalavimų laikymąsi;

4.4. Tarptautinio bendradarbiavimo ir komunikacijos, Informacinių technologijų skyriams viešai paskelbti apie šio įsakymo 1 punkte nustatytas interesantų aptarnavimo sąlygas.

5. P r i p a ž į s t u netekusiais galios:

5.1. Savivaldybės administracijos direktoriaus 2020 m. gegužės 28 d. įsakymą Nr. A-292 „Dėl Covid-19 ligos (koronaviruso infekcijos) valdymo priemonių Akmenės rajono savivaldybės administracijoje“ su visais vėlesniais pakeitimais ir papildymais;

5.2. Savivaldybės administracijos direktoriaus 2020 m. gruodžio 10 d. įsakymą Nr. A-664 „Dėl darbo organizavimo Akmenės rajono savivaldybės administracijoje“.

Administracijos direktoriaus pavaduotojas,

atliekantis direktoriaus pareigas	Artūras Pekauskas

Pakeitimai:

1.

Akmenės rajono savivaldybės administracija, Įsakymas

Nr. A-178, 2022-04-05, paskelbta TAR 2022-04-06, i. k. 2022-07141

Dėl Akmenės rajono savivaldybės administracijos direktoriaus 2021 m. liepos 16 d. įsakymo Nr. A-362 „Dėl darbo organizavimo Akmenės rajono savivaldybės administracijoje“ pakeitimo